آلمانیا باش ناظیری آنگلا مرکل، اینگیلیستانین آوروپا بیرلیگیندن آیریلماسینی (بریکسیت) تشکیل آنلاشمانین یئنی‌دن موذاکیره ائدیلمه‌سینه قارشی چیخدی.
مرکل، آلمانیا مطبوعاتین‌داکی خبرلره گؤره، ایزلندین باشکندی ریکجاویک‌ده دونن قاتیلدیغی بیر توپلانتیدا، اینگیلیستان باش ناظیری بوریس جانسون‌ین آوروپا بیرلگی شوراسی‌نین باشقانی دونالد توسک‌ا یازدیغی مکتوب و بریکسیت‌ه‌ باغلی آچیقلاما‌لار ائتدی.
آوروپا بیرلگینه عضو 27 اؤلکه‌نین بریکسیت موضوعسوندا بیرلیکده حرکت ائتدیگینی وورغولایان مرکل، جانسون‌ون بریکسیت آنلاشماسینداکی تدبیر مقاله‌سینه باغلی چکینجه‌لری‌نین یئنی اولمادیغینی خاطیرلاتدی.
مرکل، ایرلند و قوزئی ایرلند سرحدینه باغلی یاخین زاماندا پراکتیک حل‌لر تاپیلابیله‌جگینی وورغولایا‌راق، بونون اوچون آیریلما (بریکسیت) آنلاشماسینی یئنی‌دن موذاکیره‌یه آچمامیزا احتیاج یوخ‌دور. ایفاده‌سینی ایستیفاده ائتدی.
اینگیلیستانین هانسی یول‌دان گئدجگینه اؤزونون قرار وئرمه‌سی لازیم اولدوغونو وورغولایان مرکل، اینگیلیستانا، آوروپا بیرلگیندن آیریلدیق‌دان سونرا ایقتیصاد، خاریجی و امنیت سیاستینده یاخین ایش بیرلیگی تکلیفینی تکرارلادی.
اینگیلیستان باش ناظیری جانسون، اوّلکی گون آوروپا بیرلگی شوراسی‌نین باشقانی توسک‌ا گؤندردیگی مکتوبدا، بریکسیت آنلاشماسی‌نین اینگیلیس پارلامنتینده اوچ دفعه رد ائدیلمه‌سینه یول آچان قوزئی ایرلند سرحدینه باغلی تدبیر مادده‌سینی قالدیرماغی تکلیف ائتمیش و سؤز موضوعسو مادّه‌نی آنتی‌دموکراتیک و اینگیلیستانین اگمنلیگی ایله اویغون گلمز شکلینده دگرلندیرمیشدی.
